Vals nuus oor seksvoorligting is misleidend, sê departement | Maroela Media
"Vals beriggewing deur sommige mediaorganisasies en vals nuus skep onnodige verwarring en angs onder ouers," het Elijah Mhlanga, woordvoerder van die departement, Sondag in 'n verklaring gesê.
"Die departement distansieer homself van 'n reeks prente wat die afgelope paar weke op sosiale media versprei word. Hierdie prente is nie deel van die handboeke wat deur die departement versprei word nie."
Die departement het gesê hy is bewus van 'n drukgroep teen die kurrikulum wat misleidende plasings op sosiale media maak en "besoedelde inligting" aan die publiek versprei.
"Een van die talle prente wys volwassenes in 'n bed met grafiese besonderhede. Nog 'n stuk vals nuus is dat die departement vanaf 2020 kondome saam met skryfbehoeftes sal uitdeel. Daar is ook 'n video van 'n individu wat verkeerde en skadelike inligting versprei," het Mhlanga bygevoeg.
Ouers word gemaan om inligting eers met die departement te verifieer voor hulle besluite neem oor die inligting wat deur sekere individue en organisasies versprei word.
"Die doel van die kurrikulum is om seksuele mishandeling, MIV, tienerswangerskappe, boeliery en groepsdruk te bespreek en om leerders te help om in die skool te bly totdat hulle graad 12 afgehandel het," het Mhlanga gesê.
Die departement benadruk ook dat "seksonderrig" en "sekskurrikulum" nie die korrekte verwysing is na die betrokke lesplanne nie. "Die korrekte verwysing is omvattende seksualiteitsonderrig. Dit is deel van 'n afdeling van die lewensoriënteringsvak, wat op 'seksualiteit' eerder as 'seks' fokus. Media het ook foutiewelik daarna verwys as 'n 'nuwe kurrikulum' of 'beplande kurrikulum', terwyl die departement dit baie duidelik gemaak het dat die afdeling van omvattende seksualiteitsonderrig in LO nie 'n nuwe kurrikulum is nie."
Die departement het nou alle voorgeskrewe lesplanne beskikbaar gemaak sodat die publiek dit kan lees en kan hersien. "Ignoreer dus asseblief die jongste misleidende inligtingsveldtog wat verwarring veroorsaak en paniek wil saai."
Mhlanga het gesê dit is dus belangrik dat daar nie 'n nuwe seksualiteitsonderrig-kurrikulum in 2020 vrygestel word nie. "Die departement gaan 'n loodsprojek in vyf provinsies (1 500 skole) van stapel stuur. Die departement gaan slegs die gebruik van voorgeskrewe lesplanne toets, niks meer nie. Konsultasiegesprekke is gehou in die gebiede waar die loodsprojek gaan plaasvind."
Mhlanga het bygevoeg die departement het, sedert die kurrikulum in 2000 bekend gemaak is, deurlopend in gesprek getree met belanghebbendes, op 'n nasionale en provinsiale vlak. Hierdie gesprekke is gebaseer op, onder andere, die hoë voorkoms van MIV en tienerswangerskappe.
"Die departement is oop vir verdere gesprekke en sal verder met besorgde burgers in gesprek tree vir insette oor die voorgeskrewe lesplanne," het Mhlanga gesê.
Lees ook Hettie Brittz se rubriek op Maroela Media: Seksvoorligting hoort nié in skole nie
Ek distansieer myself van die nonsens. Dit is my plig as ouer om toe te sien wat my kinders keleet sal word.
Stuur dan vir ons 'n voorbeeld van hoe julle boeke lyk vir volgende jaar, dan sal ons nie die snert glo nie!
Hier kan ouers kyk na wat in die boeke voorkom. Businesstech het die inligting op 13 November geplaas.
Hoe wil die knaap hê ons moet hom glo?? Eers het hulle die seks onderig ontken en gesê dis nie deel van die onderig nie en nou weer is dit deel maar nie soos deur ons beweer word nie. Jy het die eerste keer gelieg en nou wil jy hê ons moet jou die keer glo. Jammer ons glo julle nie
Doen navorsing oor die skrywers van die boek. Na psigometriese toetse om seker te maak dat hul nie kinders sien as toeganglike seksuele maats nie, kan mens hulle begin ernstig opneem omtrent opvoeding.